ΚΑΝΟΝΙΣΜΟΣ (ΕΟΚ) αριθ. 3827/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία, προέλευσης Κοινότητας των Δέκα και της Πορτογαλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 83 παράγραφος 1,

τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 για τον καθορισμό των γενικών κανόνων εφαρμογής του συμπληρωματικού μηχανισμού που ισχύει κατά τις συναλλαγές (1) και εφαρμόζεται στις παραδόσεις στην Ισπανία προϊόντων άλλων από τα οπωροκηπευτικά, και ιδίως το άρθρο 9,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 ο οποίος καθορίζει το καθεστώς που εφαρμόζεται κατά τις συναλλαγές γεωργικών προϊόντων ανάμεσα στην Ισπανία και την Πορτογαλία (2), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (3), και ιδίως το άρθρο 5 παράγραφος 1 πρώτο εδάφιο,

Εκτιμώντας:

ότι, δυνάμει των διατάξεων της πράξης προσχώρησης, πρέπει να προβλεφθεί για το 1993 ο καθορισμός των ενδεικτικών ανωτάτων ορίων για τις εισαγωγές στην Ισπανία, προέλευσης της Κοινότητας των Δέκα και της Πορτογαλίας- ότι, λαμβανομένων υπόψη των δυνατοτήτων εξαγωγής με προέλευση την Κοινότητα των Δέκα και την Πορτογαλία και του τρόπου που θα συνεχιστεί το σταδιακό άνοιγμα της ισπανικής αγοράς, πρέπει να αυξηθούν τα εν λόγω ανώτατα όρια κατά 30 %- ότι, για το σκοπό αυτό, πρέπει να αντικατασταθεί το παράρτημα του κανονισμού (ΕΟΚ) αριθ. 606/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 705/92 (5), από το παράρτημα του παρόντος κανονισμού-

ότι μετά την έγκριση του κανονισμού (ΕΟΚ) αριθ. 3831/92 (6) της Επιτροπής με τον οποίο αποσύρονται ορισμένα γαλακτοκομικά προϊόντα από τον κατάλογο των προϊόντων που υπόκεινται στο συμπληρωματικό μηχανισμό στις συναλλαγές, πρέπει να προσαρμοστούν ανάλογα ορισμένες διατάξεις του κανονισμού (ΕΟΚ) αριθ. 606/86-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 606/86 τροποποιείται ως εξής:

1. Στο άρθρο 1 παράγραφος 1, το έτος "1992" αντικαθίσταται από το έτος "1993".

2. Στο άρθρο 2, οι παράγραφοι 2 και 3 διαγράφονται.

3. Το άρθρο 2α διαγράφεται.

4. Το άρθρο 3 παράγραφος 1 δεύτερο εδάφιο διαγράφεται.

5. Το κείμενο του άρθρου 4 αντικαθίσταται από το ακόλουθο κείμενο:

"Άρθρο 4

Το ποσό της εγγύησης που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 569/86 όσον αφορά τα προϊόντα που εμφαίνονται στο παράρτημα καθορίζεται σε:

- 4 Ecu ανά 100 χιλιόγραμμα για τα προϊόντα τα οποία δεν έχουν συμπυκνωθεί και στα οποία δεν έχει προστεθεί ζάχαρη ή άλλα γλυκαντικά, σε συσκευασία καθαρού περιεχομένου που δεν υπερβαίνει τα 2 λίτρα και υπάγονται στους κωδικούς ΣΟ 0401, 0403 και 0404."

6. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) Βλέπε σελίδα 12 της παρούσας Επίσημης Εφημερίδας. (2) ΕΕ αριθ. L 367 της 31. 12. 1985, σ. 7. (3) ΕΕ αριθ. L 293 της 27. 10. 1988, σ. 7. (4) ΕΕ αριθ. L 58 της 1. 3. 1986, σ. 28. (5) ΕΕ αριθ. L 75 της 21. 3. 1992, σ. 29. (6) Βλέπε σελίδα 47 της παρούσας Επίσημης Εφημερίδας.

ΠΑΡΑΡΤΗΜΑ

Ενδεικτικά ανώτατα όρια

(σε τόνους)

Κωδικός ΣΟ Περιγραφή εμπορευμάτων Κοινότητα των Δέκα και Πορτογαλία ex 0401 Γάλα και κρέμα γάλακτος (ανθόγαλα) που δεν είναι συμπυκνωμένα και δεν περιέχουν ζάχαρη ή άλλα γλυκαντικά σε συσκευασίες καθαρού περιεχομένου που δεν υπερβαίνει τα 2 λίτρα ex 0403 Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, που δεν είναι συμπυκνωμένα και δεν περιέχουν ζάχαρη ή άλλα γλυκαντικά ούτε αρωματικές ουσίες ούτε είναι αρωματισμένα ούτε έχουν προστεθεί φρούτα ή κακάο σε συσκευασίες καθαρού περιεχομένου που δεν υπερβαίνει τα 2 λίτρα 147 706 ex 0404 Ορός γάλακτος, μη συμπυκνωμένος που δεν περιέχει ζάχαρη, ή άλλα γλυκαντικά- προϊόντα που αποτελούνται από φυσικά συστατικά του γάλακτος, σε συσκευασίες καθαρού περιεχομένου που δεν υπερβαίνει τα δύο λίτρα